ZAPISNIK

40. sjednice Vijeća Mjesnog odbora Miroševec

održane 23. rujna 2024. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 4 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 39. sjednice održane 19. kolovoza 2024.

Na prijedlog predsjednice, Vijeće jednoglasno prihvaća dopunu i utvrđuje

DNEVNI RED

Prijedlog Odluke o izmjeni Poslovnika o radu Vijeća Mjesnog odbora Miroševec - donošenje zaključka;

Prijedlog za prenamjenu čestice oznake br. 2912 k.o. Granešina Nova – donošenje zaključka;

Prijedlozi Vijeća Mjesnog odbora Miroševec za Program građenja komunalne infrastrukture na području Grada Zagreba u 2025. - donošenje zaključka;

Prijedlozi Vijeća Mjesnog odbora Miroševec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.- donošenje zaključka;

Prijedlog prioriteta ulica za Izvedbeni program Zimske službe 2024/25. - donošenje zaključka;

Prijedlog lokacija za postavljanje spremnika za sol – donošenje zaključka;

Plan potreba za aktivnostima, programima i projektima unapređenja kvalitete života u 2025. – donošenje zaključka;

Zahtjev za dovoz pitke vode cisternom – Dora Kovač – donošenje zaključka;

Zahtjev za jednokratno korištenje prostora mjesne samouprave, Miroševečka cesta 131 – Ivana Anić – donošenje zaključka;

Pitanja, prijedlozi i obavijesti.

AD 1. Prijedlog Odluke o izmjeni Poslovnika o radu Vijeća Mjesnog odbora Miroševec

Nakon provedene rasprave, Vijeće jednoglasno donosi

ZAKLJUČAK

Ne prihvaća se prijedlog Odluke o izmjeni Poslovnika o radu Vijeća Mjesnog odbora Miroševec.

AD 2.	Prijedlog za prenamjenu čestice oznake br. 2912 k.o. Granešina Nova

Nakon provedene rasprave, Vijeće jednoglasno donosi

ZAKLJUČAK

Predlaže se prenamjena dijela čestice oznake br. 2912 k.o. Granešina Nova.

Gore navedeno predlaže se budući 32Vijeće namjerava urediti dio predmetne čestice na način da istu ogradi, postavi dva stola za stolni tenis, četiri klupe i koševe za otpatke.

Ovaj zaključak dostavlja se Vijeću Gradske četvrti Gornja Dubrava, na daljnje postupanje.

AD 3. Prijedlozi Vijeća Mjesnog odbora Miroševec za Program građenja komunalne infrastrukture na području Grada Zagreba u 2025.

Nakon provedene rasprave, Vijeće jednoglasno donosi

ZAKLJUČAK

Predlaže se u Program građenja komunalne infrastrukture na području Grada Zagreba u 2025. uvrstiti izvođenje sljedećih radova:

rekonstrukcija nogostupa na Miroševečkoj cesti od kbr. 143 do kbr. 157

gradnja nogostupa na Miroševečkoj cesti od Dječjeg vrtića Potočić do ulice Cuglini

proširenje mosta u ulici Žigulići

proširenje nogostupa na Miroševečkoj cesti kod kbr.95b

AD 4. Prijedlozi Vijeća Mjesnog odbora Miroševec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.

Nakon provedene rasprave, Vijeće jednoglasno donosi

ZAKLJUČAK

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. uvrstiti izvođenje sljedećih radova:

javna rasvjeta u ulici Kurekov Breg III odvojak

javna rasvjeta u Slanovečkom odvojku

javna rasvjeta u ulici Čepini od kbr.22

javna rasvjeta u Mrnjakima od kbr. 13 do Glibočec (k.č. 1262)

javna rasvjeta od ulice Blažunov brijeg do ulice Beđići kbr.81

Mladina (k.č. 37) – makadam

Čepini iza kbr.7 (k.č. 330) – poravnati i nasipati

Ravenec- makadam

Kurekov Breg III odvojak – nasipavanje

Vrbanići od kbr. 23 (k.č. 664) – nasipavanje

Vrbanići od kbr. 13 do Mrnjaki kbr.13 (k.č. 899) – nasipavanje

Miroševečka cesta od kbr. 113 do Mrnjaka (k.č.2972) – nasipavanje

poravnavanje i nasipavanje dijela puta na (k.č. 2844)

Dječji vrtić Potočić - uređenje dvorišta vrtića

Igralište Glibočec – nasipavanje parkirališta

AD 5. Prijedlog prioriteta ulica za Izvedbeni program Zimske službe 2024/25.

Nakon provedene rasprave, Vijeće jednoglasno donosi

ZAKLJUČAK

Vijeće Mjesnog odbora Miroševec predlaže da se čiste sve asfaltirane i neasfaltirane ulice u kojima žive građani na području Mjesnog odbora Miroševec, a sljedeće ulice kao prioritet za Izvedbeni program Zimske službe za 2024/2025.:

Miroševečka cesta

Žigulići

Ravenec

Kurekov Breg

Vrbanići

Beđići

Mrnjaki

Čepini

Slanovečka cesta

Beđićev odvojak

Blažunov brijeg

Vijeće predlaže čišćenje ulice Beđići, posebno od kbr.25 do kbr. 25a i 25b, od kbr. 49 do kbr. 57 i od kbr. 57c do kbr. 63a.

AD 6. Prijedlog lokacija za postavljanje spremnika za sol

Nakon provedene rasprave, Vijeće jednoglasno donosi

ZAKLJUČAK

Predlaže se spremnike za sol postaviti na sljedećim lokacijama:

Miroševečka cesta kod kbr. 101 (kod dječjeg parkića)

Miroševečka cesta 131 (kod objekta Mjesnog odbora Miroševec)

Miroševečka cesta nasuprot kbr. 218

AD 7. Plan potreba za aktivnostima, programima i projektima unapređenja kvalitete života u 2025.

Nakon provedene rasprave, Vijeće jednoglasno donosi

ZAKLJUČAK

Vijeće Mjesnog odbora Miroševec planira koristiti sredstva iz Plana potreba za aktivnostima, programima i projektima unapređenja kvalitete života u 2025. godini.

AD. 8. Zahtjev za dovoz pitke vode cisternom – Dora Kovač

Nakon provedene rasprave, Vijeće jednoglasno donosi

ZAKLJUČAK

Razmotren je zahtjev gđe. Dore Kovač vezano za dovoz 8 m3 pitke vode cisternom.

Nakon obavljenog terenskog izvida na lokaciji Ravenec kbr.25a, Vijeće daje pozitivno mišljenje na navedeni zahtjev.

Ovaj zaključak dostavlja se Vijeću Gradske četvrti Gornja Dubrava, na daljnje postupanje.

AD. 9. Zahtjev za jednokratno korištenje prostora mjesne samouprave, Miroševečka cesta 131 – Ivana Anić

Nakon provedene rasprave, Vijeće jednoglasno donosi

ZAKLJUČAK

Ivani Anić iz Zagreba, Vrtnjakovečka 9, odobrava se jednokratno korištenje prostora u objektu Mjesnog odbora Miroševec, Miroševečka cesta 131, u terminu 28. rujna 2024. od 15,00 do 18,00 sati.

Prostor iz točke 1. ovog Zaključka, koristiti će Ivana Anić, za proslavu, uz naknadu od 0,08 eura po 1m2, koju je korisnik dužan platiti na račun Proračuna Grada Zagreba.

Ivana Anić obvezuje se postupati sa pažnjom dobrog gospodara u korištenju prostora.

O jednokratnom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Završeno u 21,15 sati

KLASA:024-08/24-003/1822

URBROJ: 251-13-11-5/009-24-2

Zapisnik sastavila: Dijana Bačani

Zapisnik tehnički i administrativno obradila: Sandra Šukunda

Predsjednica

Vijeća Mjesnog odbora Miroševec

Dijana Bačani